section_heading: Povijest
paragraph_text: Na početku rata 5. armija je držala položaje u središnjem dijelu njemačkog rasporeda i to u Ardenima, te je zajedno s 4. armijom u Bitci u Ardenima (21. – 23. kolovoza 1914.) zaustavila i porazila francuske snage zauzevši pritom i tvrđavu Longwy. Njemački poraz u Prvoj bitci na Marni uzrokovao je i povlačenje 5. armije koja je zauzela položaje na dijelu bojišta oko Verduna.